Steinerskolen på Hedemarken

Steinerskolen på Hedemarken er en Steinerskole med barnehager, beliggende på Ottestad i Stange kommune på Hedmarken. Den har om lag 250 elever fordelt på 10 klassetrinn, i sine klasser på grunnskole og har tidligere hatt videregående skole på VG1, VG2 og VG3 som ble avviklet høsten 2022. Skolen tar imot elever fra hele Hedmarksregionen. Skolens bygginger er i trevirke og består av totalt fem bygninger i typisk Steinerskole-stil i varierende farger. Det nyeste bygget er fra 2021 som huser naturfagssal, data- og musikkrom og kantine. Mens og det eldste er fra 1986/87. Historikk Steinerskolen på Hedemarken startet opp på Mjøsisen i 1981. Opprinnelig holdt skolen til på gamle Kjonerud gård i Bekkelaget. Det ble ervervet en skoletomt på Tokstad, og våren 1986 ble skolens første nybygg innviet med grunnstensnedleggelse. 1992 fikk steinerskolen et videregående trinn. I 1996 ble en liten del av skolen utbygd, og høsten 2005 stod en helt ny Steinerbarnehage ferdig sør for skolen. I januar 2011 sto den nye videregående skolen ferdig, og de gamle videregående-brakkene fra 1992 ble omgjort til kontorer. Til skolens 40års-jubileum i 2021 ble skolens 5. bygg innviet. Arkitekt for skolens bygg er Inge Poppe. Høsten 2022 ble det videregående trinnet avviklet på grunn av for få søkere. Galleri Tidligere elever (utvalg) Sara Li Stensrud (f. 1979), forfatter og scenekunstner Martine Kraft (f. 1982), fiolinist, sanger og komponist Mari Silje Samuelsen (f. 1984), fiolinist Ingeborg Gjærum (f. 1985), miljøvernforkjemper og kommunikasjonsrådgiver Astrid Luisa Niebuhr (f. 1994), skjønnlitterær forfatter Emil Stubsjøen (f. 1996), fotballspiller Referanser Eksterne lenker Skolens hjemmeside Olsby praksisgård Arkivert 20. mai 2023 hos Wayback Machine. Årsrapport Grobunn 2015 Facebookside for Steinerskolen på Hedemarken Steinerbarnehagen på Hedemarken Facebookside for Steinerbarnehagen på Hedemarken